เสริมสร้างความมั่นใจไปด้วยกัน
แค่มีคนบุคลิกมั่นใจมาคอยอยู่ใกล้ๆ ก็ช่วยเพื่อนของคุณได้มากระดับหนึ่งแล้ว ถ้ามีโอกาสให้คุณลองพูดคุยให้เพื่อนเห็นภาพว่าคุณยอมรับและภาคภูมิใจในตนเองอย่างไร ก็จะเป็นตัวอย่างให้เกิดการปรับเปลี่ยนมุมมองที่มีต่อตัวเองของเพื่อนได้อีกทาง เป็นเรื่องปกติที่คนขาดความมั่นใจในตัวเองจะไม่กล้าเสี่ยงหรือตั้งเป้าหมายใดๆ นั่นก็เพราะกลัวความล้มเหลวนั่นเอง การที่คุณบอกเล่าเพื่อนเรื่องเป้าหมายต่างๆ ในชีวิต รวมถึงความเสี่ยงที่คุณยอมรับ คุณก็เท่ากับแสดงตัวอย่างให้เพื่อนเห็นว่าชีวิตยังมีทางเลือกอีกมากมาย โดยเฉพาะการแสดงให้เพื่อนเห็นว่า ความผิดหวังล้มเหลวนั้นไม่ทำให้ถึงกับตาย เราล้มแล้วก็สามารถลุกขึ้นใหม่ได้เสมอ และจะยิ่งดีหากคุณได้บอกเล่าวิธีคิดวิเคราะห์ของคุณให้เขาได้รับฟัง โดยอาจเน้นหนักที่  คุณมีเป้าหมายอะไรในชีวิต และทำไมถึงเป็นเช่นนั้น (ฉันอยากวิ่งสัก 5 กิโล จะได้เติมความฟิตให้ร่างกาย) พอสำเร็จสมดังตั้งใจแล้ว คุณจะทำอะไรต่อไป (พอวิ่ง 5 กิโลสำเร็จแล้ว คราวนี้ฉันอาจจะลองวิ่งแบบฮาล์ฟมาราธอนดู) คุณจะรู้สึกยังไง ถ้าทำไม่สำเร็จ จะเป็นยังไงต่อไปถ้าฉันพยายามอย่างสุดความสามารถ ทุ่มเททุกอย่างแล้วแต่มันก็ยังล้มเหลว? (คงจะเซ็งน่าดูถ้าฉันวิ่งได้ไม่ครบ 5 กิโล แต่ก็ยังวิ่งใหม่ได้คราวหน้า ที่สำคัญ จริงๆ ที่ฉันวิ่งก็เพราะอย่างจะฟิตแอนด์เฟิร์มต่างหาก แค่ได้แข็งแรงขึ้นก็ถือว่าชนะแล้ว แต่ถ้าฉันไม่เหมาะกับการวิ่งจริงๆ ก็ยังมีกีฬาอื่นอีกเยอะให้ได้ออกกำลังกาย) ถ้าเสี่ยงแล้วมีสิทธิเกิดอะไรขึ้นบ้าง (อาจจะผอมลง หรืออาจจะปวดเข่า อาจจะดูทุเรศทุรังเวลาเข้าฟิตเนส อาจจะรู้สึกดีขึ้น หรือบางทีมันอาจจะเป็นสิ่งที่ฉันชอบขึ้นมาจริงๆ ก็ได้) คุณจะรู้สึกยังไง ถ้าผลมันออกมาเป็นอีกอย่าง (ก็คงจะดีใจมากถ้าทำสำเร็จ คงจะรู้สึกมั่นใจในตัวเองมากขึ้น แต่ถ้าเจ็บขึ้นมาก็แย่เหมือนกัน แล้วก็คงไม่ดีถ้ารู้สึกไม่เข้าที่เข้าทาง) ทุกคนต่างก็มีความในใจด้วยกันทั้งนั้น ความคิดลับๆ ที่เราก็ไม่รู้ว่าปกติธรรมดาเหมือนชาวบ้านเขาหรือเปล่าถ้าไม่ได้เอาออกมาแบ่งปันกัน บางทีการเผยความคิด ความในใจที่คุณมีต่อตัวเองอาจทำให้เพื่อนที่ขาดความมั่นใจของคุณได้รู้จักมุมมองใหม่ในแง่บวก  ย้ำให้เพื่อนเข้าใจ ว่าแม้แต่ตอนที่บางสิ่งไม่เป็นไปตามที่คาดหวัง คุณก็ไม่ได้ตำหนิถือโทษตัวเอง บอกเพื่อนว่าคุณไม่ได้เหมาไปเองแต่แรก ว่าคนอื่นเขาคอยจ้องจับผิดหรือคิดร้ายกับคุณ อธิบายเพื่อนว่าไม่ใช่เรื่องแปลกที่จะชื่นชมตัวเองซะบ้างเวลาประสบความสำเร็จ การที่เราภาคภูมิใจในตัวเอง ไม่ได้แปลว่าเราเย่อหยิ่งอวดดีเสมอไป บอกเล่าแต่ทัศนคติของคุณที่จะเป็นผลดีต่อเพื่อน เรื่องแย่ๆ น่ะเว้นไว้บ้างก็ได้ เพราะสำหรับคนที่ขาดความมั่นใจในตัวเอง คนที่กล้าพูดกล้าทำนั้นช่างแสนจะเลิศเลอ คนประเภทเดียวกับเพื่อนของคุณมักเอาแต่จ้องจับผิดตัวเองไม่รู้จักหยุดหย่อน แถมพอยกตัวเองไปเปรียบเทียบกับคนอื่น ก็ช่างเลือกเอาเฉพาะจุดด้อยที่สุดของตัวเองไปเป็นคู่ชกกับส่วนที่ดีที่สุดของคนอื่นซะอย่างนั้น บอกให้เขาคิดซะใหม่ ว่าคุณไม่ได้สมบูรณ์แบบ แล้วก็ไม่ได้อยากเป็นคนเลิศเลอเพอร์เฟ็คต์ด้วย คุณแค่รักตัวเองอย่างที่เป็น รับรองว่าเพื่อนของคุณจะเปลี่ยนมุมมองได้ไม่มากก็น้อย ยืนยันด้วยทั้งคำพูดและการกระทำให้เพื่อนเห็น ว่าคุณยอมรับและภูมิใจในตัวตนของคุณ ถึงจะมีฝันและตั้งเป้าหมายที่อยากจะไปให้ถึง แต่ก็ไม่ได้หมายความคุณจะเกลียดตัวเองในตอนนี้ซะเมื่อไหร่ พยายามใช้คำพูดที่ฟังแล้วรู้สึกดี อย่าง “ฉันเก่งเรื่อง…” “ฉันอยากให้ตัวเองยิ่ง…” “ฉันโอเคกับ…ของตัวเอง” และ “ฉันรู้สึกดีเวลาที่…” การชี้ให้เห็นว่าเป้าหมายของคุณคือการพัฒนาสิ่งที่มีอยู่ ไม่ใช่การแก้ไขจุดอ่อน เป็นวิธีที่ดีกว่าในการเปิดโอกาสให้เพื่อนได้ลองประเมินตัวเองดู  บางทีเพื่อนของคุณอาจคิดว่า “ฉันมันไอ้ขี้แพ้ เพราะฉันตกงาน” แต่คุณเปลี่ยนแนวคิดของเขาได้ ให้เป็น “ฉันเป็นบุคลากรที่เยี่ยมยอด ที่กำลังมองหางานที่เหมาะสมที่สุดสำหรับฉัน” หรือแทนที่จะพูดว่า “ชีวิตฉันนี่เละเทะเกินเยียวยา” ก็เปลี่ยนให้เขาคิดว่า “ฉันเก่งเรื่อง ‘การมองภาพรวม’ มากกว่าการลงรายละเอียด แต่ฉันก็กำลังหันมาสนใจการจัดระเบียบให้มากขึ้น รวมถึงการใส่ใจรายละเอียดด้วย”
แค่ใช้เวลาอยู่ด้วยกันก็พอ. ให้เพื่อนเห็นเป้าหมายชีวิต การกล้าได้กล้าเสีย และความยืดหยุ่นปรับตัวตามสถานการณ์ของคุณ. เผยความในใจของคุณ. อธิบายให้เพื่อนเข้าใจว่าคุณไม่ได้สมบูรณ์แบบอย่างที่เขาคิด. แสดงให้เพื่อนคุณเห็นว่าคุณรักตัวเองอย่างที่เป็น. ลงรายละเอียดเรื่องเป้าหมายในชีวิตของคุณ.
https://www.wikihow.com/Help-Someone-With-Low-Self-Esteem
Modeling Healthy Self-Esteem